На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017), члана 57.Статута општине Гаџин Хан (,,Сл.лист града Ниша,, бр.63/08,31/11,46/12,36/13), члана 12. Одлуке о првом ребалансу буџета општине Гаџин Хан за 2018. годину („Службени лист града Ниша“ број 130/2017,55/2018) и предлога Службе за буџет, финансије и пореску администрацију број 400-984/18-IV/01 од 14.11.2018. године,

Општинско веће општине Гаџин Хан на седници одржаној 20. новембра 2018. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2018. годину (“Службени лист града Ниша” број 130/2017,55/2018):

**Раздео 5**

**Програм 15 – Опште услуге локалне самоуправе**

**ПА 0009 – Средства резерве**

**Функција 130 - Опште услуге**

**Позиција 75.**

**Економска класификација 499000 - Средства резерве**

**ОДОБРАВАЈУ СЕ** средства у износу од **17.000,00** динара (седамнаестхиљададинара) Центру за социјални рад Гаџин Хан за претплату за стручну литературу за четврти квартал 2018 године.

1. Средства из тачке 1. овог предлога распоредити у оквиру

**Раздео 5**

**Програм 11– Социјална и дечја заштита**

**0901-0001-Социјалне помоћи**

**Функција 070-Социјална помоћ некласификована на другом месту**

**Позиција 48.**

**Економска класификација 463100 – Текући трансфери осталим нивоима власти**

1. О реализацији овог решења стараће се Служба за буџет, финансије и пореску администрацију.

**О б р а з л о ж е њ е**

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2018. годину и финансијског плана Центра за социјални рад Гаџин Хан установљено је да на економској класификацији 426311-Стручна литература за редовне потребе запослених нема планираних средстава. Образовни информатор је доставио понуду за претплату за четврти квартал 2018. године за часописе ,,Буџетско рачуноводство“, ,,Правни саветник“ и ,,Подсетник за директора“, а наведна претплата обухвата и набавку софтвера. Државна ревизорска институција је у Извештају о ревизији консолидованих финансијских извештаја завршног рачуна буџета и правилности пословања општине Гаџин Хан за 2017. годину број 400-246/2018-04 од 02 октобра 2018. године констатовала да финансијска служба не користи рачуноводствени софтвер већ да извештаје саставља ручно и наложила им да исти што пре обезбеде. Како би се што пре отклонила наведена неправилност и обезбедила ефикасност пословања средства се обезбеђују из текуће буџетске резерве.

Број: 06-400-606/18-III

У Гаџином Хану, 20.11.2018. године

ОПШТИНСКО ВЕЋЕ ОПШТИНЕ ГАЏИН ХАН

ПРЕДСЕДНИК ОПШТИНСКОГ ВЕЋА,

Саша Ђорђевић